
**Domeniul feudal**

**Evul Mediu** este epoca istorică ce urmează după Antichitate. În această epocă Europa era organizată altfel.

Sistemul de organizare era un **sistem feudal**. În acest sistem feudal **monarhul ( regele )** era **stăpânul întregului pământ şi a tuturor locuitorilor ţării**.

Regele nu putea să lucreze tot pământul ţării lui. El îl dădea persoanelor de încredere lui şi cerea în schimb **loialitate şi susţinere militară**. Pâmântul dat nobililor ( persoanelor bogate şi loiale regelui ) se numea **feudă ( domeniul feudal ).** Nobilii deveneau supuşi regelui, iar la rândul lor puteau încredinţa o bucată de pământ altor nobili. Aceşti nobili deveneau **vasali ( supuşi )** nobilului care le-a dat **pământul ( feuda )** şi se angajau să-l susţină militar .

Nobilul care oferea domeniul feudal devenea **senior** pentru nobilul care primea pământul , acesta din urma numindu-se **vasal**. Legătura de vasalitate se făcea printr-o **ceremonie specială**. **Vasalul jura credinţă seniorului, iar acesta îi oferea în schimb o feudă**.



**Un senior putea avea mai mulţi vasali**. Cu cât avea mai mult pâmânt cu atât seniorul era mai puternic. **Toţi seniorii erau vasali regelui** care era stăpânul suprem al ţării.

**Feuda** , uneori nu însemna numai pământul şi ţăranii care-l munceau. Ea putea fi un **oraş, o pădure, o vamă, un târg** etc.

Nobilul îşi organiza treburile pe domeniul lui feudal. Încerca să-şi producă singur bunurile de care avea nevoie**. Feuda a avea pământ arabil ( bun de cultivat ) , vii, livezi, păşuni, mori de măcinat, ateliere de tâmplărie, fierărie, olărit, ţesut , tăbăcărie ( prelucrarea pieilor de animale ), păduri pentru lemn şi pentru vânat, iazuri pentru pescuit**.




**Feuda era împărţită în două categorii de teren** :

* **Rezerva feudală ( sesia )** – tot ce se producea pe acest pământ lua în totalitate nobilul
* **Loturile ţăranilor ( mansi)** – bucăţile de pământ şi gospodăriile ţăranilor erau tot proprietatea nobilului. **Ţăranii** erau proprietari doar pe **animalele şi uneltele lor**.

Ţăranii **aveau obligaţii faţă de nobili** aşa cum **nobilii aveau şi ei obligaţii faţă de senior** şi cum **seniorul avea obligaţii faţă de rege**.

**Obligaţiile ţăranilor** pentru a munci o bucată de pământ din pământul nobilului :

* **Censul** – darea în bani
* **Dijma** – darea din produse şi animale din gospodărie
* **Claca** - Un număr de zile pe care ţăranul se obliga să muncească pe rezerva feudală



În centrul domeniului feudal se afla **castelul nobilului** care stăpânea ţinutul. Acesta era foarte **greu de cucerit**. În castel puteau încăpea servitorii nobilului, magaziile cu provizii, grajdurile etc.

Nobilul stătea în **donjon**- parte din centru a castelului, care avea mai multe etaje.

Pe domeniul său feudal nobilul era **administrator** ( conducea treburile domeniului ) , **judecător** ( judeca faptele ţăranilor care încălcau regulile ) şi **şef militar** ( apăra cu armata sa teritoriul său ) .